Det kom til et sjøslag mellom den svenske flåten og den danske blokadestyrken ved Bornholm. De første kamphandlinger under den første store krigen mellom Danmark-Norge og Sverige ble innledet med et kanonskudd gjennom storseilet til det svenske flaggskipet «Elefanten». Svenskene vant suverent over de fåtallige danskene som mistet tre skip, og oppimot åtte hundre sjømenn og soldater inkludert den danske øverstkommanderende, admiral Brockenhuus, ble tatt til fange.